כאב גב תחתון מקרין לרגל ימין או שמאל יכול להיגרם כמובן כתוצאה מכך שהדיסק בולט או פורץ את גבולות הטבעת הסיבית המקיפה אותו ולעיתים אף נושק לחוט השדרה ובכך גורם לסימפטומים. מקור הכאב המקרין לעומת זאת יכול לנבוע גם  ממפרקי עמוד השדרה או האגן. גם בעיות שריריות יכולות ליצור כאב מרוחק ממקור הבעיה. במצב זה, הכאב יוגדר ככאב מושלך, כזה שאין לו מסלול עצבי מוגדר כמו למשל שריר הלב שיכול ליצור כאב בלסת התחתונה או בכתף.
בעיה מפרקית של הירך או הברך גם הן יכולות ליצור כאב מקרין לאורך הגפה התחתונה ועל כן יש צורך לבצע בדיקה פיזיקלית מקיפה הכוללת הסתכלות על מנח היציבה ועמדת המפרקים של הגפה התחתונה, ביצוע תנועות של מפרק הירך והברך בכל המישורים, הערכת טווחי התנועה, בדיקת כח גס של השרירים הרלוונטיים ובדיקת תפקוד עם וללא נשיאת משקל. בדיקה זו תתבצע על מנת לשלול מעורבות של המפרקים הנראים למעלה.
שחיקת סחוס מתקדמת גם היא יכולה ליצור כאב לאורך הגפה ויש לבצע אבחנה מבדלת מדויקת  עבורה. הבדיקות ככלל מתבצעות בכדי לוודא מהיכן נובע הכאב, האם מלחץ עצבי או מקור מפרקי והאם הטיפול יהיה שמרני או כירורגי.